## Transkripsjon av Selvsagt, 1. episode 2022

## Helge Olav Haneseth Ramstad

Velkommen til en ny episode av Selvsagt.

Jeg heter Helge Olav Haneseth Ramstad, og i dag skal vi snakke mer om Borgerstyrt personlig assistanse, BPA.

BPA er assistanseordninga som gjør det mulig for funksjonshemmede å leve det livet vi vil, i like stor grad som andre kan. Både voksne og barn som er funksjonshemma, kan ha BPA.

Det skal vi snakke mer om etter at Mone Celin Skrede har gitt oss likestillingsnytt.

## Mone Celin Skrede

Lillestrøm kommune har utlyst anbodskonkurranse for borgarstyrt personleg assistanse (BPA) utan at det kommunale rådet for funksjonshemma fekk handsame innhaldet i konkurransegrunnlaget. Dette får lokallaget til Norges handikapforbund i Lillestrøm til å reagere kraftig. Innhaldet vil gje eit dårlegare tilbod til funksjonshemma, om det får stå uendra, meiner Geir Jonny Småge, som både sit i det kommunale rådet òg i styret for lokallaget til NHF. Han er òg tilsett i Uloba. No ønskjer både rådet og lokallaget at kommunen trekk konsesjonen tilbake, skriv lokalavisa Mitt Lillestrøm.

Eldre med fysiske funksjonsnedsetjingar kan vere særleg utsett for lågare livskvalitet under koronapandemien, avdekkjer det medisinske tidsskriftet Lancet Public Health, i ein ny studie.

Forskarane har samanlikna erfaringar frå eldre med og utan funksjonsnedsetjingar, og har funne at depresjon, angst og einsemd er meir utbreidt i gruppa med funksjonsnedsetjingar enn i gruppa utan. I gruppa som hadde funksjonsnedsetjingar hadde fleire også søvnvanskar, dårleg livskvalitet og mindre sosial kontakt med familien.

Er du under 35 år og interessert i å lære meir om berekraftsmål og unge funksjonshemma?

Då kan du melde deg på ei vekes kurs i Strasbourg i juni, gjennom det europeiske Independent Living-nettverket ENIL.

Kurset skal mellom anna handle om å engasjere seg i politiske prosessar, om inkluderande og tilgjengeleg utdanning og om personleg assistanse.

Søknadsfristen er 28. februar, og du kan lese meir om kurset på ENIL si nettside: enil.eu.

Noreg er vertskap for eit verdstoppmøte for funksjonshemma i midten av februar.

Global Disability Summit skal mellom anna diskutere korleis vi betre kan inkludere funksjonshemma i utviklings- og bistandsarbeid.

Toppmøtet blir digitalt, som så mange andre arrangement under pandemien. Det varer frå 16. til 17. februar, og arrangørane er regjeringane i Noreg og Ghana i samarbeid med International Disability Alliance. Det skriv FFO på sine nettsider.

Dette var likestillingsnytt, og eg heiter Mone Celin Skrede.

## Helge Olav Haneseth Ramstad

Vi har tidligere i Selvsagt hørt Ulobas generalsekretær Vibeke Marøy Melstrøm beskrive BPA som et likestillingsverktøy. Vi kaller det et likestillingsverktøy fordi at når du har BPA, bestemmer du selv hva du skal assisteres med. Du bestemmer også når og hvor du skal ha assistanse og hvem som skal assistere deg.

Slik får du gjort det du har lyst til, på samme måte som naboen din, kollegaen din eller søstra di, som ikke er funksjonshemma.

Vi som er voksne, skal kunne velge selv hvor vi skal bo, hva vi skal jobbe med, om vi skal ha familie og barn og noe så enkelt som hva vi skal ha til middag.

Barn bestemmer ikke så mye selv, men de velger hva de skal gjøre på fritida. De har en tendens til å velge selv hvor ryddig eller rotete rommet skal være, og hvor strengt innetidene skal tolkes, hvis de har muligheten til å gjøre som de vil.

Barn som er funksjonshemmet og trenger assistanse, kan også ha den friheten, hvis de har BPA. Og nå skal vi snakke med mammaen til ei jente som fikk BPA sist høst.

Linn Andresen, velkommen til podkasten Selvsagt!

## Linn Andresen

Tusen takk for det.

## Helge Olav Haneseth Ramstad

Du bor på Askøy og er mor til tre barn, en gutt på åtte år og to jenter på 12. Noen husker deg kanskje fra Brennpunkt på NRK for over to år siden, der du snakket om kampen for du få BPA til den ene av døtrene dine, som er funksjonshemmet, og Linn Andresen, fortell hvordan det går med Mari nå.

## Linn Andresen

Det som har skjedd nå, er jo at Mari fikk til slutt vedtak på BPA. Det fikk hun sent på sommeren i fjor. Jeg hadde assistenter som begynte å jobbe her og sånn i september.

Og ordningen er godt i gang, så nå er det full rulle, og hun stortrives med det. Hele familien stortrives.

## Helge Olav Haneseth Ramstad

Så bra. Hvor mange timer BPA i uka har hun? For vi vet at det varierer jo hvor mye assistanse man både trenger og får.

## Linn Andresen

Ja Mari, hun fikk et vedtak på 30 timer i uken.

## Helge Olav Haneseth Ramstad

30 timer. Hva bruker hun assistansen til?

## Linn Andresen

Det bruker hun blant annet til å reise på trening, hun trener håndball én gang i uken, og så trener hun el-innebandy en gang i uken.

Og så kommer da helgene. Da styrer hun ganske fritt hva hun vil gjøre. Så da er det alt fra å gå på kino, gå på badeland, bowling, om hun har lyst til å være hjemme og bake eller lage middag til familien. Det er alt mellom himmel og jord. Det går veldig mye på hennes ønsker, innenfor rimelighetens grenser da, selvfølgelig.

## Helge Olav Haneseth Ramstad

Vi pleier å si at funksjonshemmede med BPA bestemmer selv hva assistansen skal brukes til og hvem som skal være assistenter, og at funksjonshemmede selv er arbeidsledere. Men er 12 år gamle mari arbeidsleder for sine assistenter?

## Linn Andresen

Neida det er jeg som er fungerende arbeidsleder.

## Helge Olav Haneseth Ramstad

Hva går det ut på?

## Linn Andresen

Da er det jeg som, holdt på å si, sitter med det administrative da, kan man si, men Mari har jo vært hele veien med på intervjurundene, for eksempel, og fulgt med hele veien.

## Helge Olav Haneseth Ramstad

For dere har da, rett og slett kandidater inne til jobbintervju for å bli hennes assistenter, og så er hun med på utvelgelsen?

## Linn Andresen

Ja, hun hadde veldig mye å si veldig mye å si for hvem som ble ansatt, og da måtte jo vi se an på hvordan kjemien var også, blant de som vi først så for oss kunne være aktuelle.

## Helge Olav Haneseth Ramstad

Nettopp. Kan du si litt mer om din rolle som fungerende arbeidsleder?

## Linn Andresen

Ja, det blir jo blant annet dette med å ha opplæring av assistenter. Det er jeg som er sammen med med Mari. Og så blir jo det å se til at timene blir sendt inn til Uloba, så de får utbetalt lønnen sin, se til at vi, holdt på å si, overholder lover og regler i forhold til arbeidstider og de tingene.

## Helge Olav Haneseth Ramstad

Du snakket litt om Maris interesser og hvordan en hverdag med BPA ser ut for henne. Hvor viktig er BPA for at Mari skal få gjøre de tingene hun vil?

## Linn Andresen

Det er veldig viktig. Før hadde Mari hverdager der hun ga mye uttrykk for ting hun hadde lyst til å gjøre, men det var ikke alltid hun fikk gjennomført det, fordi at hun også har to andre søsken som trenger foreldrene sine.

Men nå når hun har fått BPA, så farter hun rundt på alt som interesserer henne. Og så kommer hun da tilbake igjen med både erfaringer og opplevelser, økt selvtillit og en veldig stor glede når hun forteller tingene hun har gjort, uten at vi har vært og sett situasjonen og sånn, så kan hun komme hjem og si at dette har jeg gjort, disse erfaringene fikk jeg, og sånn vil jeg gjøre mer av.

## Helge Olav Haneseth Ramstad

Så hun får rett og slett mer frihet og vært mer alene?

## Linn Andresen

Ja.

## Helge Olav Haneseth Ramstad

Samtidig som dere ikke lenger må være med og assistere henne, men at assistentene nå gjør det som dere måtte ha vært med Mari for å gjøre før?

## Linn Andresen

Ja, vi kan jo også gjerne være med når Mari har lyst til å gå ut og gjøre noe. Men nå kan vi være med å ha en mer normal foreldrerolle istedenfor å føle oss mer som assistenter da.

Så det er jo det er jo en veldig stor forskjell som vi kjenner på, at vi kan se henne sånn som vi også ser søsknene hennes. Vi kan være tilskuere på håndballkamper eller på el-innebandykamper, sant, vi slipper å være den som er ute på banen og assisterer henne. Vi kan sitte på tribunen og applaudere.

## Helge Olav Haneseth Ramstad

Er du flink til å holde din plass på tribunen, eller blir du en sånn overengasjert heiagjeng?

## Linn Andresen

Jeg får ikke lov til å bli for overengasjert. Det blir kleint! Så da setter hun meg litt på plass. Det gjør hun. Men det er veldig kjekt å endelig få kunne være den som sitter der og kunne følge med da og heie.

## Helge Olav Haneseth Ramstad

Linn Andresen, hva vil du si til andre foreldre til funksjonshemmede barn som kanskje ikke har hørt så mye om BPA før?

## Linn Andresen

For det første er jo en fantastisk fin ordning nå, når han har kommet i gang med den, og fått den til å fungere. Det er en opplevelse av at du kan ha en mer normal foreldrerolle fremfor å bruke mest tid på å assistere.

Så det er det er absolutt noe som er verdt å undersøke, og det er verdt å søke, selv om søkeprosessen kan være lang og tung.

Det gjelder å ikke gi seg, for det er det er lys i enden av tunnelen, der har jeg erfart godt selv.

## Helge Olav Haneseth Ramstad

Men den nye rollen din som arbeidsleder, med innsikt i lovverk knyttet til å ansette folk og så videre, var det kompetanse du hadde fra før og som man må ha?

## Linn Andresen

Nei, jeg hadde ingen kompetanse på det før. Det var opplæring som ble gitt, veldig god opplæring, vil jeg si.

## Helge Olav Haneseth Ramstad

Da ønsker vi deg og Mari lykke til videre med BPA-hverdagen.

## Linn Andresen

Jo, takk for det.

## Helge Olav Haneseth Ramstad

Takk skal du ha.

## Linn Andresen

Jo, bare hyggelig.

## Helge Olav Haneseth Ramstad

Når du havner på sykehus, tror du at du skal få hjelp og bli frisk, men sånn føles det ikke alltid for funksjonshemma skal vi få høre i hans gjelde bo sin refleksjon.

## Hans Hjellemo

Det siste året har jeg hatt den tvilsomme opplevelsen av å havne på sykehus to ganger.

Det skal god helse til for å tåle et sykehusopphold, i alle fall som funksjonshemmet.

Normalt forventer man jo å få hjelp på et sykehus, men som funksjonshemmet blir du gjort enda mer hjelpeløs enn det som er nødvendig. Jeg klarer ikke å gå over lange avstander, og på et sykehus er det mange og lange korridorer.

Første runde gikk til Lovisenberg diakonale sykehus i Oslo. Ettersom det ikke var nødvendig å ligge i sengen hele dagen, ba jeg om en rullestol, bare for å finne ut at den ikke lot seg manøvrere med egen hjelp. Den var ødelagt og manglet både det ene og det andre.

Andre runde gikk til Ullevål universitetssykehus, som er enda større enn Lovisenberg, og med enda flere korridorer. Heller ikke her var det mulig å oppdrive en rullestol som kunne manøvreres ved egen hjelp. Det til tross for et skilt på soverommet som oppfordret pasienter til å stå opp og kle på seg fremfor å ligge hele dagen i sengen.

Begge sykehusene er offentlige. Lovisenberg har en avtale med staten, og Ullevål er sågar et universitetssykehus, men en rullestol som virker går det altså ikke an å oppdrive.

De siste årene har vi hørt om helsepersonell som er sterkt belastet som en følge av pandemien. Da må det vel være en fordel at pasientene i størst mulig grad kan være selvhjulpne? Men nei. Som funksjonshemmet gjøres du hjelpeløs og settes helt ut av spill.

Jeg skrev meg ut fra Lovisenberg etter en dag, fordi jeg ikke klarte å fungere der. Overlegen beklaget og sa jeg var flink.

På Ullevål fikk jeg ikke skrevet meg ut, men fant en rullestol på et lager som virket sånn noenlunde.

Der snakket legene til meg som om jeg var et barn. Dette er det offentlige Norge, den såkalte velferdsstaten. Jeg synes det er en skandale.

Men verden går dessverre ikke så fort fremover, i alle fall ikke med defekte rullestoler.

## Helge Olav Haneseth Ramstad

Takk til Hans Hjellemo.

Du har hørt åttende episode av Selvsagt.

Mange har ennå ikke hørt om Selvsagt og vet ikke at podkasten finnes. Du kan hjelpe til med å fortelle dem det. Få vennene eller kollegene dine til å lytte og til å følge Selvsagt, så de får beskjed hver gang vi kommer med nye episoder.

Har du forslag til hva vi bør snakke om i senere episoder, eller vil du kommentere noe av det du har hørt? Da kan du sende en epost til [selvsagt@uloba.no](mailto:selvsagt@uloba.no).

I denne episoden har du hørt Mone Celin Skrede, Linn Andresen og Hans Hjellemo. Mitt navn er Helge Olav Haneseth Ramstad. Vi høres!